PMIndiaData/PMIndiaSum huggingface dataset:
“యునైటెడ్ అరబ్ ఎమిరేట్స్ విదేశాంగ శాఖామంత్రి శ్రీ శ్రీ షేక్ అబ్దుల్లా బిన్ జాయెద్ ఆల్ నయాన్ను కలుసుకున్న ప్రధాని మోదీ”

ఆర్థిక మరియు సాంకేతిక సహాయ సహకారాలను అందిపుచ్చుకోవడానికి భారత్- అరబ్ దేశాల మధ్య ఈ ఏ ఎమ్ అధ్యక్షతన ఇరుదేశాల మధ్య జరగనున్న 11వ భారత్- అరబ్ దేశాల ఉమ్మడి ఒప్పందం సమావేశం భారతలో జరగనుంది. ఈ సమావేశానికి వచ్చిన యునైటెడ్ అరబ్ ఎమిరేట్స్ విదేశాంగ శాఖామంత్రి శ్రీ శ్రీ షేక్ అబ్దుల్లా బిన్ జాయెద్ ఆల్ నయాన్ కు ప్రధాన మంత్రి శ్రీ నరేంద్రమోదీ ఘన స్వాగతం పలికారు. భారత్- అరబ్ దేశాల మధ్య మైత్రి వల్ల ఇరుదేశాలకే కాకుండా ఆసియా తదితర దేశాల ఉన్నతి, సౌభ్రాతృత్వం ఏర్పడడానికి ఒక నూతన అధ్యాయం మొదలైందని, తాను ఆగష్టు నెలలో చేపట్టిన అరబ్ దేశాల సందర్శన విజయవంతం కావడమే అందుకు నిదర్శనమని ప్రధాని గుర్తు చేశారు. మానవుడు సాధించలేనిది అంటూ ఏమి ఉండదన్నసిద్దాంతంతో అరబ్ దేశాల పాలకుల దూర దృష్టిని, ఆయా దేశాలు వినియోగించుకుంటున్న కొత్త కొత్త ఆవిష్కరణలను, నూతన సాంకేతికతను ఆయన అభినందించారు. అరబ్ దేశాలు మరింత శక్తివంత మవడమేకాకుండా, బహుళ జాతుల సంస్కృతుల జీవన విధానాన్నిపాటించే 2.6 మిలియన్ భారతీయులు ఇక్కడ నివశిస్తున్నారని ప్రధాని తెలిపారు. అరబ్ ఎమిరేట్స్ విదేశాంగ శాఖామంత్రి శ్రీ శ్రీ షేక్ అబ్దుల్లా బిన్ జాయెద్ ఆల్ నయాన్ మాట్లాడుతూ ఇరుదేశాల మధ్య సంస్కృతీ, సాంప్రదాయ సంబంధాలతో పాటు పెట్టుబడులు, వాణిజ్య వ్యాపారాలు, పవర్, అంతరిక్షం, దేశ రక్షణ, భద్రతా, పునరుత్పాద శక్తి, శాస్త్ర సాంకేతికత, టూరిజం మానవ సంబంధాలు మొదలగు రంగాలలో బలమైన బంధం ఏర్పడాలని ప్రధాని మోదీ ఆగష్టు నెల 2015 అరబ్ దేశాల సందర్శనకు వచ్చనప్పుడే అనుకున్నామని అది ఈ సమావేశంతో సాధ్యమవుతుందని ఇరుదేశాల మధ్య మైత్రిపై నమ్మకం కల్గిందని అరబ్ ఎమిరేట్స్ విదేశాంగ శాఖామంత్రి అభిప్రాయ పడ్డారు. శాస్త్ర సాంకేతిక రంగంలో మూడవ ప్రపంచ దేశాల అభివృద్ధకి పరిశోధన మరి అధ్యయనానికి ఇరుదేశాలు పాటుబడాలని, అరబ్ ఎమిరేట్స్ దేశం భారత్ లో పెట్టుబడులు, కంపెనీలు పెట్టగల అవకాలశపై కాసేపు అంతర్గతంగా మాట్లాడుకున్నారు. భారతదేశ సందర్శనకు తగిన సమయం చూసుకొని అబుదాబీ యువరాజు భారత్ కు రావాలని ప్రధాన మంత్రి శ్రీ నరేంద్రమోదీ సాధరంగా ఆహ్వానించారు.
న్యూఢిల్లీ లోని రామకృష్ణ మఠం సంక్షేమ కార్యక్రమాల విస్తరణకు స్థలం కేటాయింపు

న్యూఢిల్లీ లోని పహాడ్ గంజ్ కృష్ణా మార్కెట్ లో ఉన్న రామకృష్ణ మఠం సంక్షేమ కార్యకలాపాల విస్తరణకు గాను స్థలాన్ని కేటాయించే ప్రతిపాదనకు కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాని శ్రీ నరేంద్ర మోదీ అధ్యక్షత వహించారు. దీంతో 17/80 ఎ మరియు 18/80 ఎ ప్లాట్ నంబర్లకు ఆగ్నేయంగా ఉన్న 82 చదరపు మీటర్ల స్థలాన్ని రామకృష్ణ మిషన్ కు కేటాయించేందుకు మార్గం సుగమమైంది. నేపథ్యం : న్యూఢిల్లీలోని కృష్ణా మార్కెట్ లో తమకు ఇప్పటికే కేటాయించిన స్థలాన్ని ఆనుకొని ఉన్న 82 చదరపు మీటర్ల చిన్న స్థలాన్ని తమ సంక్షేమ కార్యకలాపాల విస్తరణ కోసం తమకు కేటాయించవలసిందని ప్రభుత్వాన్ని రామకృష్ణ మిషన్ అభ్యర్థించింది. ఈ స్థలం ఖాళీగా ఉండి, చట్టవిరుద్ద కార్యకలాపాలు, ఆక్రమణ బారిన పడేటట్లుంది.
కేంద్ర మాజీమంత్రి శ్రీ చ‌మ‌న్‌లాల్ గుప్తా మృతికి ప్ర‌ధానమంత్రి సంతాపం

కేంద్ర మాజీమంత్రి శ్రీ చ‌మ‌న్‌లాల్ గుప్తా క‌న్నుమూత‌పై ప్ర‌ధానమంత్రి శ్రీ న‌రేంద్ర మోదీ సంతాపం ప్ర‌కటించారు. ఈ మేర‌కు ట్విట్ట‌ర్‌ద్వారా సందేశ‌మిస్తూ- ‘‘అనేక సామాజిక సంక్షేమ సేవా కార్య‌క్ర‌మాల్లో శ్రీ చ‌మ‌న్‌లాల్ గుప్తాగారి కృషి చిర‌స్మ‌ర‌ణీయం. ఆయ‌న‌ అంకిత‌భావంగ‌ల చ‌ట్ట‌స‌భ స‌భ్యులు మాత్ర‌మే కాకుండా జ‌మ్ముక‌శ్మీర్‌లో బీజేపీని బ‌లోపేతం చేయ‌డంలో ప్ర‌ధాన పాత్ర పోషించారు. ఆయ‌న మృతి వార్త న‌న్నెంతో విచారానికి గురిచేసింది. ఈ విషాద స‌మ‌యంలో ఆయ‌న కుటుంబానికి, మ‌ద్ద‌తుదారుల‌కు నా ప్ర‌గాఢ సంతాపం తెలియ‌జేస్తున్నాను… ఓం శాంతి’’ అని పేర్కొన్నారు.
సింహాలసంరక్షణ పట్ల మక్కువ ను కలిగి ఉన్న వారందరికీ ప్రపంచ సింహాల దినం సందర్భం లోఅభినందనలు తెలిపిన ప్రధాన మంత్రి

సింహాల సంరక్షణ పట్ల మక్కువను కలిగి ఉన్న వారందరికీ ప్రపంచ సింహాల దినం సందర్భంలో ప్రధానమంత్రి శ్రీ నరేంద్రమోదీ అభినందనలు తెలిపారు. ప్రధాన మంత్రి అనేక ట్వీట్ లలో ఈ కింది విధంగా పేర్కొన్నారు. ‘‘సింహం సాహసవంతమైందీ, ఠీవి ఉట్టిపడేదీ నూ. ఆసియా ప్రాంతం లో సంతరించే ప్రత్యేక సంతతి సింహాల కు ఆశ్రయాన్ని ఇస్తున్నందుకు గాను భారతదేశం గర్వపడుతోంది. సింహాల సంరక్షణ విషయంలో మక్కువను కలిగిన వారందరికి ‘వరల్డ్ లయన్ డే’ సందర్భంలో నేను నా అభినందనలను తెలియజేస్తున్నాను. గడచిన కొన్ని సంవత్సరాలుగా భారతదేశంలో సింహాల సంతతి నిలకడగా వృద్ధి చెందుతున్న సంగతి తెలిస్తే మీరు సంతోషిస్తారు. గుజరాత్ ముఖ్యమంత్రి గా నేను నా సేవలను అందించిన కాలం లో గీర్ సింహాల కోసం సురక్షితమైనటువంటి, భద్రమైనటువంటి ఆవాసాలను ఏర్పాటు చేసే దిశలో కృషి చేసే అవకాశం నాకు లభించింది. ఆయా ఆవాసాలను పదిలంగా ఉంచడం కోసం స్థానిక సముదాయాల ప్రమేయంతో అనేక కార్యక్రమాలను చేపట్టడం తో పాటు ప్రపంచంలో అవలంబిస్తున్నటువంటి ఉత్తమమైన అభ్యాసాలను అనుసరించడం కూడా జరిగింది. మరి ఈ కారణంగా పర్యటన రంగానికి కూడా ప్రోత్సాహం లభిస్తుంది.’’
శ్రీ అరుణ్ జైట్లీ క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ పూర్వ ఆర్థిక మంత్రి మ‌రియు బిజెపి లో దిగ్గజ నేత అయిన శ్రీ అరుణ్ జైట్లీ క‌న్నుమూత‌ ప‌ట్ల సంతాపాన్ని వ్యక్తం చేశారు. ప్రధాన మంత్రి ఒక శోక సందేశం లో ఇలా అన్నారు.. “అరుణ్ జైట్లీ గారు అసాధారణమైనటువంటి రాజనీతిజ్ఞ‌ుడు, బుద్ధిజీవి మరియు చట్టాలను గురించి తెలిసిన వ్యక్తి. ఆయ‌న వాక్ప‌టిమ క‌లిగిన నేత యే కాకుండా భారతదేశాన్ని పటిష్టంగా మార్చడం లో మహత్వపూర్ణమైనటువంటి పాత్ర ను పోషించారు. ఆయ‌న మ‌ర‌ణం తీవ్ర దుఃఖ‌దాయ‌కం. ఆయ‌న స‌తీమ‌ణి సంగీత గారి తో మరియు కుమారుడు రోహ‌న్ తో నేను మాట్లాడి, నా యొక్క సంతాపాన్ని వ్యక్తం చేశాను. ఓమ్ శాంతి. నిండైన జవ జీవాలు, సమయస్ఫూర్తి, హాస్య చతురత కలిగి ప్రతిభావంతుడు అయిన అరుణ్ జైట్లీ గారు స‌మాజం లో ప్రతి ఒక్క వ‌ర్గం వారి కి అభిమాన పాత్రులు కాగలిగారు. ఆయ‌న బ‌హుముఖీన ప్రతిభాశాలి కావడం త పాటు భార‌త‌దేశం యొక్క రాజ్యాంగం, చరిత్ర‌, శాసన నీతి, పాల‌న ల పట్ల మరియు పాలనయంత్రాంగం ల ప‌ట్ల లోతైన జ్ఞానాన్ని సముపార్జించారు. త‌న సుదీర్ఘ రాజ‌కీయ జీవ‌న క్రమం లో, అరుణ్ జైట్లీ గారు అనేక మంత్రిత్వ శాఖల లో బాధ్యత ల‌ను నిర్వ‌ర్తించారు. దీని తో ఆయ‌న‌ కు భార‌త‌దేశం ఆర్థిక వృద్ధి లో, మ‌న ర‌క్ష‌ణ రంగ శక్తియుక్తులను బ‌ల‌వ‌త్త‌రం చేయ‌డం లో, ప్ర‌జా హిత‌క‌ర‌ చ‌ట్టాల‌ ను రూపొందించ‌డం లో మరియు ఇత‌ర దేశాల‌ తో వ్యాపారాన్ని పెంపొందించ‌డం లో తోడ్పాటు ను అందించే వారు కాగ‌లిగారు. బిజెపి తో అరుణ్ జైట్లీ గారి కి అవినాభావ బంధం ఉండేది. ఉత్సాహం ఉట్టిపడే విద్యార్థి నాయ‌కుడి రూపం లో, అత్య‌వ‌స‌ర ప‌రిస్థితి కాలం లో మ‌న ప్ర‌జాస్వామ్యాన్ని ప‌రిర‌క్షించ‌డం లో ఆయ‌న అగ్రగామి గా నిల‌చారు. ఆయన ను మా పార్టీ లో ఎంతో మంది కి అభిమానించే వారు. పార్టీ కార్య‌క్ర‌మాల‌ ను మ‌రియు సిద్ధాంతాల‌ ను స‌మాజం లో ఒక విశాల‌మైన వ‌ర్గాని కి చేర‌వేయ‌డం లో ఆయన స‌ఫ‌లీకృతులు అయ్యారు. అరుణ్ జైట్లీ గారి మ‌ర‌ణం తో నేను ఒక బహుమూల్య మిత్రుడి ని కోల్పోయాను. ఆయ‌న తో ద‌శాబ్దాల పరిచయం కలిగివున్నానన్న గౌర‌వం నాకు లభించింది. అంశాల ప‌ట్ల ఆయ‌న కు ఉన్నటువంటి అంత‌ర్ దృష్టి మ‌రియు విష‌యాల‌ ను సూక్ష్మం గా అర్థం చేసుకొనేటటువంటి శ‌క్తి తుల తూచలేనివి. ఆయ‌న మాననీయమైన జీవనాన్ని గడిపారు, ఆయన మన కోసం ఎన్నో చక్కటి జ్ఞాప‌కాల ను వ‌ద‌లి వెళ్ళారు. ఆయ‌న లేని లోటు ఎన్నటికీ బాధిస్తుంటుంది.’’
జాతీయ ఆదివాసీ ఉత్సవాన్ని ప్రారంభించిన ప్రధాన మంత్రి శ్రీ నరేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ జాతీయ ఆదివాసీ ఉత్సవాన్ని ఈ రోజు న్యూ ఢిల్లీ లో ప్రారంభించారు. ఈ సందర్భంగా జరిగిన ఆకర్షణీయమైన ఉత్సవ కవాతును తిలకించిన అనంతరం ఆయన ప్రసంగించారు. దేశమంతటి నుండి విచ్చేసిన ఆదివాసీ బృందాలు ఈ సారి దీపావళి పర్వదిన వేళ ఢిల్లీ లో ఉండడమనేది ఇదే మొట్టమొదటి సారి అని ప్రధాన మంత్రి అన్నారు. దేశ రాజధాని నగరంలో జరుగుతున్న ఆదివాసీ ఉత్సవం ఆదివాసీ సముదాయాల సామర్థ్యాల ప్రదర్శనకు ఒక వేదిక కాగలదని ప్రధాన మంత్రి చెప్పారు. భారతదేశం ఒక గొప్ప భిన్నత్వానికి నిలయం అని ప్రధాన మంత్రి తెలిపారు. ఈ వైవిధ్యానికి ఈ రోజు ఉత్సవంలో సమర్పించిన కవాతు ఒక ఉదాహరణమాత్రంగా అద్దం పట్టినట్లు ఆయన అభివర్ణించారు. ఆదివాసీ సముదాయాల జీవనం అత్యంత సంఘర్షణతో కూడుకొన్నదని, అయినప్పటికీ కూడా ఆదివాసీ సముదాయాలు సామూహిక జీవన ఆదర్శాలను ఒంటబట్టించుకొన్నారని, కష్టాలు ఉన్నా సంతోషంగా జీవిస్తున్నారని ప్రధాన మంత్రి చెప్పారు. తాను తన యవ్వనంలో ఆదివాసీల మధ్య ఉంటూ సంఘ సేవ చేసే అవకాశాన్ని దక్కించుకొన్నానని, ఇది తన భాగ్యమని శ్రీ నరేంద్ర మోదీ వెల్లడించారు. వారి నోట ఏదైనా ఫిర్యాదు వెలువడకుండా జారిపోవడమనేది జరగడం కష్టం అని ఆయన గుర్తుచేసుకొన్నారు. ఈ విషయంలో పట్టణ ప్రాంతాలలో నివసించే ప్రజలు.. ఆదివాసీల నుండి ప్రేరణను పొందవచ్చన్నారు. స్థానిక పదార్థాల నుండి కొత్త కొత్త ఉత్పత్తులను తయారు చేయగల నైపుణ్యాలు ఆదివాసీలకు ఉన్నాయని ప్రధాన మంత్రి అన్నారు. వీటిని సరిగ్గా విక్రయించిన పక్షంలో, వీటికి గొప్ప గిరాకీ ఏర్పడి చక్కని ఆర్థిక అవకాశం లభించగలదని ఆయన చెప్పారు. ఆదివాసీ సముదాయాల జీవనంలో ఒక సకారాత్మకమైన వ్యత్యాసాన్ని చూపిన నూతన ఉత్పత్తుల గురించిన అనేక ఉదాహరణలను ప్రధాన మంత్రి తన ప్రసంగంలో ప్రస్తావించారు. భారత ప్రభుత్వంలో ఆదివాసీ వ్యవహారాల మంత్రిత్వ శాఖను ప్రత్యేకంగా ఏర్పాటు చేసిన ఘనత పూర్వ ప్రధాని శ్రీ అటల్ బిహారీ వాజ్ పేయికి దక్కుతుందని ఆయన చెప్పారు. ఆదివాసీ సముదాయాల జీవన స్థితగతులలో మార్పు పై నుండి ఇచ్చే ఆదేశాలతో రాదు అని, అభివృద్ధి ప్రక్రియలో ఆదివాసీ సముదాయాలను నిజమైన భాగస్వాములుగా చేయవలసిన అవసరం ఉందని ప్రధాన మంత్రి అన్నారు. ఈ సందర్భంలో ఆయన ‘వనబంధు కల్యాణ్ యోజన’ ను గురించి పేర్కొన్నారు. వనాల సంరక్షణలో ఆదివాసీ సముదాయాలు పోషిస్తున్న పాత్రను ప్రధాన మంత్రి అభినందించారు. మన సహజ వనరులలో ఎక్కువ భాగం సహజ వనరుల జాడను దేశంలో ఆదివాసీ సముదాయాలు నివసిస్తున్న ప్రాంతాలలోనే కనుగొనడం జరిగింది అని ప్రధాన మంత్రి తెలిపారు. వనరులను ఉపయోగంలోకి తీసుకురావలసిందేనని, అయితే ఆదివాసీలను స్వార్ధానికి ఉపయోగించుకోవడాన్ని అనుమతించకూడదన్నారు. గత కేంద్ర బడ్జెట్టులో సంకల్పించిన డిస్ట్రిక్ట్ మినరల్ ఫౌండేషన్ ఆదివాసీ సముదాయాల వికాసానికి నిధులను మళ్లించడంలో తోడ్పడుతుందని ప్రధాన మంత్రి చెప్పారు. ఈ నిర్ణయం ఖనిజ సంపదతో అలరారుతున్న జిల్లాల పురోగతికి భారీ మొత్తాలలో డబ్బును అందుబాటులోకి తీసుకువస్తుందని ఆయన తెలిపారు. భూగర్భ తవ్వకాలు, కోల్ గ్యాసిఫికేషన్ ల వంటి ఆధునిక సాంకేతిక విజ్ఞానాన్ని వినియోగించుకోవడానికి ప్రభుత్వం కట్టుబడి ఉందని, ఫలితంగా ఆదివాసీ గ్రామాలలో కల్లోలాలను కనీస స్థాయికి తగ్గించడం సాధ్యపడుతుందని ప్రధాన మంత్రి శ్రీ మోదీ వివరించారు. అలాగే తన ప్రసంగంలో ఆయన గ్రామీణ వృద్ధి కేంద్రాల వికాసంపై దృష్టి సారించగల ‘రూర్బన్ మిషన్’ ప్రసక్తిని కూడా తీసుకువచ్చారు.
భారత్  రత్న బాబాసాహెబ్ డాక్టర్ భీమ్  రావు  అమ్బేడ్ కర్ కు ఆయన మహాపరినిర్వాణ్ దివస్  నాడు శ్రద్ధాంజలి  ఘటించిన  ప్రధాన మంత్రి

భారత్ రత్న బాబాసాహెబ్ డాక్టర్ భీమ్ రావు అమ్బేడ్ కర్ కు ఆయన మహాపరినిర్వాణ్ దివస్ నాడు ప్ర‌ధాన మంత్రి శ్రీ న‌రేంద్ర మోదీ శ్రద్ధాంజలి ఘటించారు. పార్లమెంట్ లోనూ బాబాసాహెబ్ కు ప్రధాన మంత్రి పుష్పాంజలి ని సమర్పించారు. ప్రధాన మంత్రి ఒక ట్వీట్ లో – ‘‘భారత్ రత్న బాబాసాహెబ్ డాక్టర్ భీమ్ రావు అమ్బేడ్ కర్ కు ఆయన మహాపరినిర్వాణ దివస్ నాడు సాదర శ్రద్ధాంజలి. Tributes to Dr. Ambedkar Ji on Mahaparinirvan Diwas.’’ అని పేర్కొన్నారు.
విద్యుత్తు సరఫరా రంగం లో సహకారానికి జపాన్ కోల్ ఎనర్జి సెంటర్ కు మరియు భారతదేశానికి మధథ్య ఎంఒయు కు ఆమోదం తెలిపిన మంత్రిమండలి

మన్నికైనటువంటి, స్థిరమైనటువంటి మరియు కర్బనాన్ని తక్కువ స్థాయి లో ఉపయోగించుకొనేటటువంటి విద్యుత్తు ను సరఫరా చేస్తూ పర్యావరణ పరం గా మెరుగుదల కు తోడ్పడేలా జపాన్ కు మరియు భారతదేశాని కి మధ్య సహకారానికి ఉద్దేశించిన ఓ అవగాహనపూర్వక ఒప్పంద పత్రం (ఎంఒయు)పై సెంట్రల్ ఇలెక్ట్రిసిటి ఆథారిటి, ఇండియా, ఇంకా జపాన్ కోల్ ఎనర్జి సెంటర్ సంతకాలు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ ఎంఒయు మన్నికైనటువంటి, స్థిరమైనటువంటి మరియు కర్బనాన్ని తక్కువ స్థాయి లో ఉపయోగించుకొనేటటువంటి విద్యుత్తు ను అభివృద్ధిపరచే ప్రక్రియల ను వేగిరపరచడం లో తల ఎత్తే సమస్యల ను పరిష్కరించేందుకు, ఎదురయ్యే అడ్డంకుల ను తొలగించేందుకు తోడ్పడే ఒక ఫ్రేం వర్క్ ను సమకూర్చుతుంది. దీనికిగాను అధ్యయనాలు, శిక్షణ కార్యక్రమం మరియు జ్ఞానాన్ని పరస్పరం పంచుకొనే కార్యకలాపాల ను ఓ మాధ్యమం గా వినియోగించుకొంటారు. తద్వారా అందే ఫలితాలు భారతదేశం లో విద్యుత్తు సమగ్ర అభివృద్ధి కి అనుకూలంగా ఉండగలగడం తో పాటు భారత ప్రభుత్వం సంబంధిత విధానాన్ని త్వరిత గతి న అమలు చేసేందుకు కూడా ఉపకరిస్తాయి.
మారిశస్ ప్రధాని శ్రీ ప్రవింద్ జగన్నాథ్ ఎన్నికల లో గెలిచినందుకు ఆయన కు అభినందనలు తెలిపిన ప్రధాన మంత్రి

మారిశస్ ప్రధాని శ్రీ ప్రవింద్ జగన్నాథ్ ఎన్నికల లో గెలిచినందుకు ప్ర‌ధాన మంత్రి శ్రీ న‌రేంద్ర మోదీ ఆయన కు అభినందనలు తెలిపారు. ‘‘శ్రీ ప్రవింద్ జగన్నాథ్ గారు, మీరు ఎన్నికల లో విజయం సాధించిన సందర్భం లో ఇవే అభినందనలు. మారిశస్ కు, భారతదేశాని కి మధ్య అభివృద్ధి సంబంధి భాగస్వామ్యాన్ని మరియు భ్రాతృత్వ సంబంధాల ను బలోపేతం చేయడం కోసం మనం కలసి కృషి చేశాము. మన బంధాన్ని ఇక ముందు కూడా కొనసాగించడం కోసం మరియు త్వరలోనే మీతో మాట్లాడటం కోసం నేను నిరీక్షిస్తున్నాను’’ అని ప్రధాన మంత్రి ఒక సందేశం లో పేర్కొన్నారు.
మహావీర్ జయంతి సందర్భంగా దేశ ప్రజలకు ప్రధాన మంత్రి శుభాకాంక్షలు

ప్రధాన మంత్రి శ్రీ నరేంద్ర మోదీ మహావీర్ జయంతి సందర్భంగా దేశ ప్రజలకు శుభాకాంక్షలు తెలిపారు. ”మహావీర్ జయంతి నాడు మనం భగవాన్ మహావీరుని పవిత్రమైన ఆదర్శాలను, ఆలోచనలను జ్ఞ‌ప్తికి తెచ్చుకొని, సామరస్య భావనలు కలిగిన సమాజం, మరియు శాంతియుతమైన సమాజాన్ని నెలకొల్పే దిశగా పయనించాలన్న మన నిబద్ధతను పునరుద్ఘాటిద్దాము” అని ప్రధాన మంత్రి తన సందేశంలో పేర్కొన్నారు.
ప్ర‌ధాని శ్రీ మోదీతో ర‌ష్యా ఉప ప్ర‌ధాని శ్రీ దిమిత్రి రొగోజిన్ భేటీ

ప్ర‌ధాని శ్రీ న‌రేంద్ర‌మోదీతో ర‌ష్యా ఉప ప్ర‌ధాని శ్రీ దిమిత్రి రొగోజిన్ ఈ రోజు మ‌ధ్యాహ్నం భేటీ అయ్యారు. శ్రీ దిమిత్రి రొగోజిన్‌కు ఈ ఏడాది భార‌త‌దేశంలో ఇది మూడో ప‌ర్య‌ట‌న‌. ఈ సంద‌ర్భంగా ప్ర‌ధాని శ్రీ మోదీ ఆయ‌న‌కు స్వాగ‌తం ప‌లికారు. ఈ ఏడాది ఇరు దేశాల మ‌ధ్య‌న గ‌ణ‌నీయ‌మైన స్థాయిలో జ‌రిగిన ఉన్న‌త స్థాయి సంప్ర‌దింపుల పట్ల ప్ర‌ధాని శ్రీ మోదీ సంతృప్తి వ్యక్తం చేశారు. ఈ ఏడాది జూన్ నెల‌లో జ‌రిగిన వార్షిక‌ ద్వైపాక్షిక స‌మావేశం సంద‌ర్భంగా తాను పీట‌ర్స్‌బ‌ర్గ్ ను సంద‌ర్శించిన విష‌యాన్ని ప్ర‌ధాని గుర్తు చేశారు. ద్వైపాక్షిక సంబంధాల్లో పెరుగుతున్న వైవిధ్య‌త‌, స్థిరంగా కొన‌సాగుతున్న విస్త‌ర‌ణ అంశాల‌పైన ప్ర‌ధాని శ్రీ మోదీ, ర‌ష్యా ఉప‌ప్ర‌ధాని దిమిత్రి చ‌ర్చ‌లు చేశారు. ఇంధ‌న రంగంలో ఇరు దేశాల మ‌ధ్య‌న ప్ర‌ధానంగా క‌నిపిస్తోన్న స‌హ‌కారం, ఇరు దేశాలు ఉమ్మ‌డిగా కొన‌సాగిస్తోన్న ఉన్న‌త‌స్థాయి స‌హ‌కారంపైన ఈ చ‌ర్చ‌లు కొన‌సాగాయి. ర‌ష్యా అధ్య‌క్షుడు శ్రీ పుతిన్ త‌ర‌ఫున ఉప ప్ర‌ధాని శ్రీ దిమిత్రి రొగోజిన్ ప్ర‌ధాని శ్రీ మోదీకి శుభాకాంక్ష‌లు తెలిపారు. ప్ర‌ధాని కూడా త‌న హృద‌యపూర్వ‌క శుభాభినంద‌న‌ల్ని శ్రీ పుతిన్‌కు తెలియ‌జేశారు.
భారతదేశం నుండి సంగీత ఉపకరణాల ఎగుమతుల లో వృద్ధి ని ప్రశంసించిన ప్రధాన మంత్రి

భారతదేశం నుండి సంగీత ఉపకరణాల ఎగుమతుల లో వృద్ధి నమోదు అయినందుకు గాను ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు. 2022వ సంవత్సరం లో ఏప్రిల్ మొదలుకొని సెప్టెంబర్ మధ్య కాలం లో భారతదేశం యొక్క సంగీత యంత్ర వాద్యాల ఎగుమతులు 2013వ సంవత్సరం తో పోలిస్తే 3.5 రెట్ల కంటే అధికం గా పెరిగిపోయాయి. వాణిజ్యం మరియు పరిశ్రమ శాఖ మంత్రి శ్రీ పీయూష్ గోయల్ చేసిన ఒక ట్వీట్ ను ప్రధాన మంత్రి మరొక ట్వీట్ లో శేర్ చేస్తూ, అందులో – ‘‘ఇది గొప్ప ఉత్సాహజనకం గా ఉన్నది. ప్రపంచం అంతటా భారతీయ సంగీతానికి పెరుగుతున్న లోకప్రియత్వం తో పాటు గా, ఈ రంగం లో మరింత గా ముందుకు పోవడం కోసం ఒక మంచి అవకాశం లభిస్తోంది.’’ అని పేర్కొన్నారు.
భారతదేశం లో పెట్టుబడుల ను పెంచే వ్యూహాల ను చర్చించడం కోసం ఒక విస్తృత సమావేశాన్ని నిర్వహించిన ప్రధాన మంత్రి

కోవిడ్-19 విశ్వమారి నేపథ్యం లో దేశ ఆర్థిక వ్యవస్థ ను అభివృద్ధి పరచడానికి స్థానిక పెట్టుబడుల ను ప్రోత్సహించడం తో పాటు మరిన్ని విదేశీ పెట్టుబడుల ను భారతదేశం లోకి ఆకర్షించడం కోసం తగిన వ్యూహాల ను గురించి చర్చించడానికి గాను ఒక సమగ్ర సమావేశాన్ని ప్రధాన మంత్రి శ్రీ నరేంద్ర మోదీ ఈ రోజు న నిర్వహించారు. దేశం లోని ప్రస్తుత పారిశ్రామిక భూములు/స్థలాలు/పారిశ్రామిక వాడల లో అన్ని రకాల అనుమతుల ను వెనువెంటనే అందించేటటువంటి మౌలిక వ్యవస్థ కు పెద్ద పీట వేయడం తో పాటు అవసరమైన ఆర్థిక సహాయాన్ని సమకూర్చేందుకు ఉద్దేశించిన ఒక పథకాన్ని గురించి కూడాను ఈ సమావేశం లో చర్చించడమైంది. సమావేశం సాగిన క్రమం లో, పెట్టుబడిదారుల కు మార్గదర్శకత్వం వహించే, వారి సమస్యల పట్ల శ్రద్ధ ను వహించే మరియు కాలబద్ధమైన పద్ధతి లో అవసరమైనటువంటి అన్ని రకాల కేంద్ర, రాష్ట్ర అనుమతుల ను మంజూరు చేసి వారి కి తోడ్పడే మరింత అధిక క్రియాశీల దృష్టికోణాన్ని అలవరచుకోవాలి అంటూ ప్రధాన మంత్రి శ్రీ నరేంద్ర మోదీ ఆదేశించారు. భారతదేశం లోకి పెట్టుబడుల ను శీఘ్రతరమైనటువంటి విధానం లో తీసుకువచ్చే మరియు దేశం లోని వివిధ రంగాల కు దన్ను గా నిలచే వేరు వేరు వ్యూహాల పై సమావేశం లో చర్చ చోటు చేసుకొంది. పెట్టుబడుల ను ఆకట్టుకోవడం లో రాష్ట్రాలకు వాటి వాటి వ్యూహాల ను అవి రూపొందించుకోగలిగేటట్టు గాను, ఈ విషయం లో రాష్ట్రాలు మరింత సక్రియాత్మకం గా వ్యవహరించేటట్టు గాను రాష్ట్రాల కు మార్గదర్శనం చేసే అంశం పై విపులమైన చర్చ ను చేపట్టడం జరిగింది. వివిధ మంత్రిత్వ శాఖ లు అమలు పరుస్తున్నటువంటి సంస్కరణ కార్యక్రమాలు అదే పని గా కొనసాగాలన్న అంశం, అదే విధం గా పారిశ్రామిక వృద్ధి లో మరియు పెట్టుబడుల కు ప్రోత్సాహం లో ఎదురయ్యే అవరోధాల ను తొలగించేందుకు కాలబద్ధ ప్రణాళిక సాయం తో గట్టి చర్యల ను తీసుకొని తీరాలన్న అంశం సమావేశం లో చర్చ కు వచ్చాయి. ఆర్థిక మంత్రి, హోం మంత్రి, వాణిజ్యం & పరిశ్రమల శాఖ మంత్రి, ఆర్థిక శాఖ సహాయ మంత్రి లతో పాటు భారత ప్రభుత్వం లోని ఉన్నతాధికారులు ఈ సమావేశాని కి హాజరయ్యారు.
పున‌రుత్పాద‌క ఇంధ‌న రంగంలో ఇండియా , ఫ్రాన్స్‌ల‌మ‌ధ్య‌ సంత‌కాలు జ‌రిగిన అవ‌గాహ‌నా ఒప్పందానికి కేంద్ర కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర కేబినెట్ స‌మావేశం, పున‌రుత్పాద‌క ఇంధ‌న రంగంలో 2018 మార్చి 10న కొత్త ఢిల్లీలో ఇండియా ఫ్రాన్స్‌ల‌మ‌ధ్య సంత‌కాలు జ‌రిగిన అవ‌గాహ‌నా ఒప్పందానికి వెనుకటి తేదీతో అమ‌లులోకి వ‌చ్చే విధంగా ఆమోదం తెలిపింది. ఇండియాలోని నేష‌న‌ల్ ఇన్‌స్టిట్యూట్ ఆఫ్ సోలార్ ఎన‌ర్జీ (ఎన్‌.ఐ.ఎస్‌.ఇ)కి, ఫ్రాన్స్‌లోని క‌మిష‌రియ‌ట్ అ ఎన‌ర్జి అటామిక్ ఎల్ ఆక్స్ ఎన‌ర్జీస్ ఆల్ట‌ర్నేటివ్ (సిఇఎ)ల మ‌ధ్య ప‌ర‌స్ప‌రం గుర్తించిన రంగాల‌లో ఇరు ప‌క్షాలూ ప‌రిశోధ‌న‌, ప్ర‌ద‌ర్శ‌న‌, పైల‌ట్ ప్రాజెక్టుల‌ను గుర్తించాల‌ని ల‌క్ష్యంగా పెట్టుకున్నాయి. ప‌ర‌స్ప‌ర ఒప్పందం ఆధారంగా, ఇరు పార్టీలు ఐఎస్ఎ స‌భ్య దేశాల‌లో పైల‌ట్ ప్రాజెక్టుల అమ‌లు, విస్త‌ర‌ణ‌కు క‌లిసి కృషి చేయ‌నున్నాయి. సంయుక్త ప‌రిశోధ‌న ప్రాజెక్టులు, సంయుక్త ప‌రిశోధ‌న‌, అభివృద్ధి, సంయుక్త కార్య‌శాల‌లు, ప‌రిశోధ‌న సాంకేతిక ప‌రిజ్ఞ‌నాన్ని ప‌ర‌స్ప‌రం అందిపుచ్చుకోవ‌డం, ఆయా రంగాల నిపుణుల మార్పిడి త‌దిత‌ర రంగాల‌లో ప‌లు విధాలుగా ఉభ‌య దేశాలు స‌హ‌క‌రించుకోనున్నాయి. స‌మాచార అనుసంధానం, నైపుణ్యాల‌ను ఇచ్చిపుచ్చుకోవ‌డం కూడా ఈ అవ‌గాహ‌నా ఒప్పందం ల‌క్ష్యం. ఈ అవ‌గాహనా ఒప్పందం ఇరు దేశాల మ‌ధ్య ప‌ర‌స్ప‌ర స‌హ‌కారాన్ని బ‌లోపేతం చేయ‌నుంది.
ప్రధానమంత్రి మరియు ఖతార్ దేశ అమీర్ మధ్య టెలిఫోన్ సంభాషణ

ప్రధానమంత్రి నరేంద్రమోదీ ఈరోజు ఖతార్ దేశ అమీర్ గౌరవనీయులు షేక్ తమీమ్ బిన్ హమద్ అల్ థాని తో టెలిఫోను లో మాట్లాడారు. ప్రపంచవ్యాప్తంగా విస్తరిస్తున్న కోవిడ్-19 మహమ్మారి కి సంబంధించి కొనసాగుతున్న పరిణామాలపైన, దాని సామాజిక, ఆర్ధిక ప్రభావం పైన, ఇరువురు నాయకులు చర్చించారు. ఈ వైరస్ వ్యాప్తిని అరికట్టడానికి తమతమ దేశాలలో చేపట్టిన చర్యల గురించి వారు ఒకరికొకరు తెలియజేసుకున్నారు. సార్క్ దేశాల మధ్య ఇటీవల చేపట్టిన ప్రాంతీయ కార్యక్రమాల గురించి, జి-20 నాయకులతో ఈ ఉదయం నిర్వహించిన వర్చ్యువల్ సదస్సు గురించి కూడా ప్రధానమంత్రి గౌరవనీయులైన అమీర్ కు తెలియజేశారు. ఈ వ్యాధి వ్యాప్తిని అరికట్టడానికి వైరస్ వల్ల ప్రభావితమైన దేశాలన్నీ చేస్తున్న కృషి, చర్యలు త్వరలోనే సానుకూల ఫలితాలిస్తాయన్న ఆశాభావాన్ని ఇరువురు నాయకులు వ్యక్తం చేశారు. ఈ మహమ్మారిని ఎదుర్కోడానికి చేస్తున్న పోరాటంలో అంతర్జాతీయ సంఘీభావం, సమాచార భాగస్వామ్యం ప్రాముఖ్యతను వారు నొక్కి చెప్పారు. ఖతార్ లో నివసిస్తూ, పనిచేస్తున్న భారత జాతీయుల సంక్షేమంపై ముఖ్యంగా ప్రస్తుత పరిస్థితుల్లో గౌరవనీయులైన షేక్ తమీమ్ బిన్ హమద్ అల్ థాని చూపిస్తున్న వ్యక్తిగత శ్రద్ద కు ప్రధానమంత్రి కృతజ్ఞతలు తెలిపారు. ఖతార్ లో నివసిస్తున్న ప్రవాస భారతీయుల రక్షణ, సంక్షేమం గురించి గౌరవనీయులైన అమీర్, ప్రధానమంత్రికి హామీ ఇచ్చారు. ప్రస్తుత పరిస్థితిపై తరచుగా కలుసుకుని, సంప్రదింపులు జరపాలని ప్రధానమంత్రి, గౌరవనీయులైన అమీర్ అంగీకరించారు.
తీరప్రాంత క్రమబద్ధీకరణ (సి ఆర్ జడ్) నోటిఫికేషన్ – 2018 ఆమోదించిన  కేంద్ర మంత్రివర్గం

భూ వైశాల్యం భవన నిర్మాణం నిష్పత్తి (ఎఫ్ ఎస్ ఐ) నియమాల సడలింపు – ప్రస్తుతం అమలులో ఉన్న పద్ధతిలో భవన నిర్మాణాలకు అనుమతి ; జనసాంద్రత ఎక్కువగా ఉన్న గ్రామీణ ప్రాంతాలలో కనీస వసతుల పెంపు ద్వారా పర్యాటక వృద్ధికి దోహదం ; తీరం నుంచి 20 మీటర్ల వరకు భవన నిర్మాణాలకు అనుమతి నిరాకరణ; కాలుష్యం అదుపు చేయడంపై ప్రత్యేక దృష్టి ప్రధానమంత్రి శ్రీ నరేంద్ర మోడీ అధ్యక్షతన జరిగిన మంత్రివర్గ సమావేశం తీరప్రాంత క్రమబద్ధీకరణ (సి ఆర్ జడ్) నోటిఫికేషన్ – 2018కు ఆమోదం తెలిపింది. గతంలో 2011లో జారీ చేసిన ఈ నోటిఫికేషన్ లోని కొన్ని నిబంధనలను కాలానుగుణంగా సవరించడం జరిగింది. తీరప్రాంత క్రమబద్ధీకరణ (సి ఆర్ జడ్) నోటిఫికేషన్ – 2011 సమగ్ర సమీక్ష కోరుతూ పర్యావరణ, అటవీ మరియు వాతావరణ మంత్రిత్వ శాఖకు వివిధ రాష్ట్రాలు, కేంద్రపాలిత ప్రాంతాలు , ఇతరపక్షాల నుంచి అందిన విజ్ఞప్తుల మేరకు ప్రభుత్వం ఈ నిర్ణయం తీసుకుంది. తీరప్రాంత, సముద్ర జీవావరుణ పరిరక్షణ, తీర ప్రాంతాల అభివృద్ధి , ఎకో టూరిజం , జీవనోపాధి అవకాశాల పెంపు, తీరప్రాంత వాసుల నిలకడైన అభివృద్ధికి సంబంధించి అనేక అభ్యర్ధనలు అందిన నేపధ్యంలో పై మార్పు జరిగింది. ప్రయోజనాలు ప్రతిపాదిత మార్పుల వల తీరప్రాంత మండలాలలో కార్యకలాపాలు పెరిగి ఆర్ధిక ప్రగతికి దోహదం చేస్తుంది. అంతేకాక తీరప్రాంతాల పరిరక్షణకు తోడ్పడుతుంది. దానివల్ల జీవనోపాధి అవకాశాలు పెరగడమే కాక, ఆ ప్రాంతాలలో మంచి జీవనానికి, దేశ ఆర్ధిక ప్రగతికి తోడ్పడుతుంది. కొత్త నోటిఫికేషన్ తీరప్రాంతవాసుల దుర్భలతను తగ్గించి వారిలో నూతనోత్తేజాన్ని నింపగలదని భావిస్తున్నారు. ముఖ్యాంశాలు : ప్రతిపాదిత నోటిఫికేషన్ ద్వారా భూ వైశాల్యం భవన నిర్మాణం నిష్పత్తి (ఎఫ్ ఎస్ ఐ) నియమాల సడలించడం జరుగుతుంది. దానివల్ల నోటిఫికేషన్ జారీ తీదీన అమలులో ఉన్న నిబంధనల ప్రకారం భవన నిర్మాణాలకు అనుమతి ఇవ్వడం జరుగుతుంది. తద్వారా ఉద్భవిస్తున్న అవసరాలకు అనుగుణంగా పునర్నిర్మాణాలకు అవకాశం ఏర్పడుతుంది. జనసాంద్రత ఎక్కువగా ఉన్న గ్రామీణ ప్రాంతాలలో తీర ప్రాంతం నుంచి నిర్మాణాలు చేపట్ట కూడని దూరం నిబంధనను 200 మీటర్ల నుంచి 50 మీటర్లకు తగ్గిస్తారు. పర్యాటక అభివృద్ధికి తోడ్పడే తాత్కాలిక నిర్మాణాలు – మరుగు దొడ్లు, స్నానాల గదులు, బట్టలు మార్చుకునే గదులు– మంచి నీటి సౌకర్యాల వంటి మౌలిక సదుపాయాల కల్పన కోసం బీచ్ లలో నిర్మాణాలను అనుమతిస్తారు. అయితే వాటిని కనీసం 10 మీటర్ల దూరంలో నిర్మించాలి. అయితే అన్ని ద్వీపాలలో నిర్మాణాలకు కనీసం 20 మీటర్ల దూరం ఉండాలనే నిబంధన కొనసాగుతుంది. పర్యావరణరీత్యా సున్నితమైన ప్రాంతాల పరిరక్షణకు ప్రాముఖ్యం ఇస్తూనే కాలుష్యం అదుపు చేయడంపై ప్రత్యేక దృష్టి పెట్టడం జరుగుతుంది. రక్షణ, వ్యూహాత్మక ప్రాజెక్టులకు అవసరమైన మినహాయింపు ఇవ్వడం జరుగుతుంది. నేపధ్యం తీరప్రాంతాలలో నిలకడైన అభివృద్ధికి సంబంధించి ప్రభుత్వానికి అందిన అనేక సూచనలు, సిఫార్సుల నేపధ్యంలో పై నిర్ణయాలు తీసుకోవడం జరిగింది. దీనివల్ల తీరప్రాంత సామాజికవర్గాల ఆకాంక్షలు నెరవేరడంతో పాటు పేదలు, దుర్భల వర్గాల సంక్షేమానికి తోడ్పడుతుంది. పర్యాటక రంగం వృద్ధి ద్వారా ఉపాధి, గృహనిర్మాణ అవకాశాలు పెరుగుతాయి.
మత్స్య పరిశ్రమ లో నిలుకడతనం కలిగిన అభివృద్ధి రంగం లో భారతదేశాని కి మరియు ఐస్ లాండ్ కు మధ్య ఎంఒయు కు ఆమోదం తెలిపిన మంత్రిమండలి

మత్స్య పరిశ్రమ రంగం లో భారతదేశాని కి మరియు ఐస్ లాండ్ కు మధ్య సంతకాలైన ఒక అవగాహన పూర్వక ఒప్పంద పత్రం (ఎంఒయు) వివరాల ను ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం దృష్టి కి తీసుకురావడం జరిగింది. ఈ ఎంఒయు పై 2019వ సంవత్సరం సెప్టెంబర్ 10వ తేదీ నాడు సంతకాలు అయ్యాయి. ఈ ఎంఒయు లోని ముఖ్యాంశాలు ఈ క్రింది విధం గా ఉన్నాయి: ఎ. సముద్ర తీరానికి ఆవల మరియు సముద్ర అంతర్భాగ ప్రాంతాల లో మొత్తం మీద అనుమతించదగిన చేపల వేట పరిమాణాన్ని మదింపు చేసే రంగాల కు సంబంధించి శాస్త్రవేత్తలు మరియు సాంకేతిక నిపుణుల ఆదాన ప్రదానాని కి మరియు వారి సముచిత నియామకాల కు అవసరమైన చర్యల ను తీసుకోవడం; బి. ఆధునిక మత్స్య పరిశ్రమ నిర్వహణ మరియు ఫిశ్ ప్రోసెసింగ్ రంగాల కు చెందిన వివిధ అంశాల లో కీలకమైన ఫిశరీజ్ ఇన్స్ టిట్యూశన్స్ యొక్క వృత్తి నిపుణుల కు శిక్షణ ను ఇవ్వడం. సి. వైజ్ఞానిక పరిశోధన ఫలితాల నివేదికల ను మరియు ఇతర సమాచారాన్ని ఒక పక్షాని కి మరొక పక్షం ఇవ్వడం/పుచ్చుకోవడం. డి. చేపల వేట కు గల అవకాశాల ను అధ్యయనం చేయడం కోసం నిపుణుల యొక్క / నైపుణ్యం యొక్క ఆదాన ప్రదానాలు. నవపారిశ్రామికత్వం అభివృద్ధి అయ్యేటట్టు హై సీస్ ఫిశరీజ్ తాలూకు ఉత్పత్తుల ప్రోసెసింగ్, ఇంకా మార్కెటింగ్. ఈ ఎంఒయు భారతదేశాని కి మరియు ఐస్ లాండ్ కు మధ్య ఇప్పటికే నెలకొన్న మైత్రీపూర్వక సంబంధాల ను మరింత గా బలోపేతం చేస్తుంది. దీనితో పాటు ద్వైపాక్షిక సమస్యల పై సంప్రదింపులు సహా మత్స్య పరిశ్రమ సంబంధిత సహకారాన్ని మరియు సంప్రదింపుల ను ప్రోత్సహిస్తుంది.
ఎన్నికలలో కెనడా ప్రధాని శ్రీ జస్టిన్ ట్రూడో విజయం సాధించినందుకు ఆయన కు అభినందనలుతెలిపిన ప్రధాన మంత్రి

ఎన్నికల లో కెనడా ప్రధాని శ్రీ జస్టిన్ ట్రూడో విజయం సాధించినందుకు కు ప్రధాన మంత్రి శ్రీ నరేంద్ర మోదీ ఆయన కు అభినందన లు తెలిపారు. ‘‘ఎన్నికల లో మీరు గెలిచినందుకు ఇవే అభినందన లు ప్రధాని @JustinTrudeau. భారతదేశం-కెనడా సంబంధాల ను మరింత బలపరచడం కోసం, అలాగే ప్రపంచ అంశాల లోను, బహుపక్షీయ అంశాల లోను మన సహకారాన్ని పటిష్ట పరచడం కోసం మీతో కలసి పని చేస్తూ ఉండాలి అని నేను ఎదురు చూస్తూ ఉన్నాను’’ అని ఒక ట్వీట్ లో ప్రధాన మంత్రి పేర్కొన్నారు.
తెలంగాణ రాష్ట్ర ఆవిర్భావ దినం నాడు ఆ రాష్ట్ర ప్ర‌జ‌లకు శుభాకాంక్ష‌లు తెలిపిన ప్ర‌ధాన మంత్రి;  ఆంధ్ర ప్ర‌దేశ్ ప్ర‌జ‌ల‌కూ ఆయన శుభాకాంక్ష‌లు తెలిపారు

తెలంగాణ రాష్ట్ర ఆవిర్భావ దినం నాడు ఆ రాష్ట్ర ప్ర‌జ‌లకు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ప్ర‌ధాన మంత్రి ఆంధ్ర ప్ర‌దేశ్ రాష్ట్ర ప్ర‌జానీకానికి కూడా శుభాకాంక్ష‌లు తెలిపారు. ‘‘తెలంగాణ ప్ర‌జ‌ల‌కు వారి రాష్ట్ర అవ‌త‌ర‌ణ దినం నాడు ఇవే నా శుభాకాంక్ష‌లు. ఆ రాష్ట్ర ప్ర‌జ‌ల యొక్క క‌ల‌లు మ‌రియు ఆకాంక్ష‌లు రానున్న కాలంలో నెర‌వేరు గాక‌. ఆంధ్ర ప్ర‌దేశ్ కు చెందిన నా సోద‌రులకు మ‌రియు సోద‌రీమ‌ణుల‌కు శుభాకాంక్ష‌లు. ఆ రాష్ట్ర ప్ర‌జ‌లకు చ‌క్క‌ని ఆరోగ్యం మ‌రియు స‌మృద్ధి లభించాల‌ంటూ ఆ ఈశ్వ‌రుడి ని నేను ప్రార్థిస్తున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.